Document ID: 31999R2735

KOMISSION ASETUS (EY) N:o 2735/1999,
annettu 21 päivänä joulukuuta 1999,
asetuksesta (EY) N:o 1294/96 poikkeamisesta viinirypäleiden satoilmoitusten jättöpäivän osalta eräissä Ranskan departementeissa markkinointivuonna 1999/2000
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1677/1999(2), ja erityisesti sen 3 artiklan 4 kohdan,
sekä katsoo seuraavaa:
1) Neuvoston asetuksen (ETY) N:o 822/87 soveltamisesta viinialan sato-, tuotanto- ja varastoilmoituksiin 4 päivänä heinäkuuta 1996 annetun komission asetuksen (EY) N:o 1294/96(3), sellaisena kuin se on viimeksi muutettuna asetuksella (EY) N:o 225/97(4), 11 artiklan 1 kohdassa säädetään, että viiniytettyjen viinirypäleiden sato- ja tuotantoilmoitukset on jätettävä toimivaltaisille viranomaisille viimeistään 10 päivänä joulukuuta. Kyseistä päivämäärää olisi muutettava, koska eräällä Ranskan tuotantoalueella esiintyneet poikkeukselliset ilmasto-olosuhteet ovat estäneet mainittujen ilmoitusten tekemiseen liittyvien toimien toteuttamisen.
2) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1294/96 5 artiklan 1 kohdassa säädetään, tuoreista viinirypäleistä peräisin olevan viinin tuottajat voivat liitteessä esitetyissä kantoneissa jättää markkinointivuoden 1999/2000 osalta edellä mainitun asetuksen 1 ja 3 artiklassa tarkoitetut ilmoitukset viimeistään 20 päivänä tammikuuta 2000.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 10 päivästä joulukuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1999.

Labels: 17
6
12
18
15